
ROMÂNIA
MUNICIPIUL MARGHITA
	   MARGITTA MEGYEI JOGU VAROS - MARGHITA TOWN

       Calea Republicii,  nr.1,                                                                                      +40359409977
       Cod fiscal 4348947                                                                         	fax:      +40359409982
                                                   e-mail:primaria@marghita.ro

Compartiment Afaceri Europene
Nr.6379 din 16.06.2021


RAPORT DE SPECIALITATE
privind aprobarea "Strategiei integrate de dezvoltare urbană a Municipiului Marghita 2021-2027"

În cadrul Programul Operațional Capacitate Administrativă 2014-2020, Obiectivului specific 2.2 - Creșterea transparenței, eticii și integrității în cadrul autorităților și instituțiilor publice, Municipiul Marghita implementează proiectul „Fundamentarea deciziilor, planificarea strategică și măsuri de simplificare pentru cetateni la nivelul Municipiului Marghita”, cod MySMIS 135923/cod SIPOCA789 cu o valoare totală de 625.464,00 lei, care are următoarele obiective : 
Obiectiv general: - consolidarea capacității instituționale a Municipiului Marghita prin implementarea de măsuri pentru îmbunătățirea planificării strategice, respectiv măsuri de simplificare pentru cetateni.
Obiective specifice:
1. Imbunătățirea planificării strategice a Municipiului Marghita pentru perioada 2021-2027 prin elaborarea următoarelor documente strategice: 
- Strategia integrată de dezvoltare urbană a Municipiului Marghita, 
- Planul de mobilitate urbana durabila a Municipiului Marghita, respectiv
- Strategia Energetică a Municipiului Marghita.
2. Simplificarea procedurilor administrative și reducerea birocrației pentru cetățeni prin achiziția de date din teren și integrarea acestora într-o soluție geospatială (GIS) aferentă intravilanului Municipiului Marghita.
	În această etapă a implementării proiectului, a fost finalizată elaborarea unuia dintre documentele strategice prevăzute în proiect și anume, "Strategia integrată de dezvoltare urbană a Municipiului Marghita 2021-2027", document care prezintă caracteristicile localității, o amplă analiză a resurselor și oportunităților, prezentând cadrul în care se va realiza progresul în următorii ani în vederea îmbunătățirii calității vieții locuitorilor. Elaborarea strategiei de dezvoltare locală reprezintă unul din cei mai importanți pași care susțin procesul de dezvoltare locală deoarece o astfel de strategie are ca scop stabilirea unor priorități pe termen mediu și lung spre care se orientează efortul de dezvoltare a comunității locale în viitor.
	In vederea elaborării documentului strategic, a fost constituit un grup de lucru, organizat pe următoarele domenii :
Grup lucru1. Domenii: 
· Mediul construit - Direcția tehnică + Domeniul public (ANL)
· Infrastructură rutieră și mobilitate urbană - Direcția tehnică
· Marghita - Smart City - Direcția tehnică
Grup lucru 2. Domenii: 
· Eficiență energetică - Direcția tehnică
· Apă-canalizare - SPAACS
· Salubritate - AVE
Grup lucru 3. Domenii: 
· Demografia - Evidenta populatiei
· Dezvoltarea economică - Asociatia oamenilor de afaceri
Grup lucru 4. Domenii: 
· Educație - Directori de școli
· Cultură, patrimoniu și agrement - Reprezentanți asociații, Asociații culturale și   sportive, Director Biblioteca, Director Casa de cultura, Administrator Ștrand  
Grup lucru 5. Domenii: 
· Sănătate - Spital, Medici de familie, Medicina scolara
· Asistență socială – Serviciul Social, ONG-uri (Caritas, Centru zi Cheț, Fundația ELIM, etc.)
· Situații de urgentă, siguranță și ordine publică - Compartiment Primărie, Poliția Locală.
	Grupurile de lucru au avut întâniri pe domenii în 13.04.2021. In intervalul 10.03.2021 – 23.04.2021 au fost organizate întâlniri de lucru și vizite pe teren, în cadrul cărora s-au discutat și analizat propunerile de proiecte pentru perioada 2021-2027. In 28.04.2021 au fost organizate 4 Consultări publice tematice pentru formularea de observații asupra draftului ”Analizei socio-economice a Municipiului Marghita – inclusiv analiza SWOT” publicate în 21.04.2021 pe site-ul www.marghita.ro
	În 18.05.2021 a fost organizată o nouă întâlnire a grupurilor de lucru în cadrul cărora a fost analizat draftul "Strategiei integrate de dezvoltare urbană a Municipiului Marghita 2021-2027" precum și lista proiectelor propuse. Consultarea publică finală pentru formularea de observații asupra draftului strategiei a avut loc în data de 8.06.2021. Draftul final al "Strategiei integrate de dezvoltare urbană a Municipiului Marghita 2021-2027" se gasește publicat spre consultare pe site-ul www.marghita.ro și este anexă a prezentului referat. 
	
	Având în vedere temeiurile juridice, respectiv prevederile:
· art. 129 alin. (2) lit. b) și alin. (4) lit. e), precum și art. 139 alin. (1) din ORDONANŢA DE URGENŢĂ Nr. 57/2019 privind CODUL ADMINISTRATIV cu modificările și completările ulterioare


PROPUN
Consiliului Local Marghita


ART 1. Aprobarea "Strategiei integrate de dezvoltare urbană a Municipiului Marghita 2021-2027", conform anexei 1

